ગાંધીનગર(પ્રતિનિધિ દ્વારા)ઃ ગુજરાતમાં ખાસ કરીને સૌરાષ્ટ્રના દરિયામાંથી વ્હેલ શાર્ક માછલીના થતા શિકાર અંગે બીબીસીએ ફિલ્મ બનાવી એ પછી જાગેલી કેન્દ્ર સરકારે ૨૦૦૧થી વ્હેલ માછલીને શિડયુઅલ-૧ની સૂચિમાં મૂકી તેના શિકાર ઉપર પ્રતિબંધ ફરમાવ્યો છે અને ગુજરાત સરકારના વન-પર્યાવરણ વિભાગે તથા મત્સ્યોદ્યોગ વિભાગે સંયુક્ત રીતે મછવારાઓની નેટમાં સપડાતી વ્હેલ શાર્કના કારણે જાળને થતાં નુકસાનનું વળતર ચૂકવવાની યોજના શરૂ કરી છે, જેને લઈને છેલ્લા ૧૫ વર્ષમાં ૭૮૧ વ્હેલ માછલીઓ રેસ્ક્યૂ કરાઈ પછી પાછી સાગરમાં છોડી દેવાઈ છે.